પાસ નેતા હાર્દિક પટેલે સાબરકાંઠાના પ્રાંતિજમાં એક સંમેલનમાં જનમેદનીને સંબોધતા પીએમ મોદી તેમજ ભાજપ ઉપર આકારા પ્રહાર કરતા કહ્યું હતું કે, અમારે સભાઓમાં લોકોને લાવવા માટે ગાંઠિયા કે ચવાણાની લાલચ નથી આપવી પડતી. લોકો પોતાનું સારું અને ખોટું સમજીને આવે છે. હાર્દિકે કહ્યું હતું કે, અહીં એકત્ર થનારા લોકો પોતાની અનામત માટે આવ્યા છે, હું કોઈ અમિતાભ જેવો મોટો હીરો નથી કે લોકો મને જોવા આવે. સાથે જ તેણે પોતાની માંગને વાજબી ઠેરવતા એમ પણ જણાવ્યું હતું કે, અનામત એ કોઈ ભીખ નથી, તે અમારો અધિકાર છે. ભાજપે યુવાનો પર ગોળીઓ વરસાવીને અમારા સ્વમાન પર ઘા કર્યો છે તે સાંખી લેવામાં નહીં આવે.